CELEX: 62011CA0224
Language: et
Date: 2013-01-17 00:00:00
Title: Kohtuasi C-224/11: Euroopa Kohtu (kuues koda) 17. jaanuari 2013 . aasta otsus (Naczelny Sąd Administracyjny (Poola) eelotsusetaotlus) — BGŻ Leasing sp. z o.o. versus Dyrektor Izby Skarbowej w Warszawie (Käibemaks — Liisingutehing, millega kaasneb liisingueseme kindlustamine, mille korraldab liisinguandja, kes esitab arve liisinguvõtjale — Kvalifitseerimine — Üks kompleksne teenus või kaks eraldi teenust — Maksuvabastus — Kindlustustehing)

2.3.2013   
            
            
               ET
            
            
               Euroopa Liidu Teataja
            
            
               C 63/4
            
         Euroopa Kohtu (kuues koda) 17. jaanuari 2013. aasta otsus (Naczelny Sąd Administracyjny (Poola) eelotsusetaotlus) — BGŻ Leasing sp. z o.o. versus Dyrektor Izby Skarbowej w Warszawie
   (Kohtuasi C-224/11) (1)
   
   (Käibemaks - Liisingutehing, millega kaasneb liisingueseme kindlustamine, mille korraldab liisinguandja, kes esitab arve liisinguvõtjale - Kvalifitseerimine - Üks kompleksne teenus või kaks eraldi teenust - Maksuvabastus - Kindlustustehing)
   2013/C 63/04
   Kohtumenetluse keel: poola
   
      Eelotsusetaotluse esitanud kohus
   
   Naczelny Sąd Administracyjny
   
      Põhikohtuasja pooled
   
   
      Kaebaja: BGŻ Leasing sp. z o.o.
   
      Vastustaja: Dyrektor Izby Skarbowej w Warszawie
   
      Ese
   
   Eelotsusetaotlus — Naczelny Sąd Administracyjny — Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (ELT L 347, lk 1) artikli 2 lõike 1 punkti c, artikli 28 ja artikli 135 lõike 1 punkti a tõlgendamine — Liisingutehing, millega kaasneb liisingueseme kindlustamine, mille korraldab liisinguandja, kes esitab arve liisinguvõtjale — Tehingu kvalifitseerimine käibemaksuga maksustamisel ühe kompleksse teenusena või kahe eraldi teenusena
   
      Resolutsioon
   
   
               1.
            
            
               Selliste teenuste osutamist, mis puudutavad liisingueseme kindlustamist ja liisingut ennast puudutavaid teenuseid, tuleb põhimõtteliselt käsitada eraldiseisvate ja sõltumatute teenustena käibemaksuga maksustamise mõttes. Eelotsusetaotluse esitanud kohtu ülesanne on kindlaks teha, kas põhikohtuasja konkreetseid asjaolusid arvesse võttes on kõnealused tehingud omavahel sedavõrd seotud, et neid tuleb pidada üheks teenuseks, või on hoopis tegemist sõltumatute teenustega.
            
         
               2.
            
            
               Kui liisinguandja ise kindlustab liisingueseme ja esitab selle eest liisinguvõtjale arve, millele on märgitud teenuse täpne maksumus, on põhikohtuasjas kõnealustel asjaoludel selline tehing kindlustustehing nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikli 135 lõike 1 punkti a mõttes.
            
         
      (1)  ELT C 219, 23.7.2011.